"Meil lasub kohustus ja vastutus täna täisikka jõudnute ees. Me peame pöörama end täna, Eesti eluloo uue etapi hakul, näoga tuleviku suunas. Alles siis saame leida vastused riigi ja rahva ees seisvatele olemuslikele küsimustele. Nendeks on hädasti ümberkorraldamist vajav majandus-struktuur ja riigi tulude-kulude poliitika, üha  kasvav tööpuudus, paljude kaaskodanike elatusallikate kokkukuivamine, ohustatud eluasemed," sõnas Ilves.    "Praegu pole enam aeg pöidlaid pihku surudes loota, et ehk läheb kohe paremaks. Aga kui ei lähe? Pole võimatu, et paljude meie kaaskodanike ees seisab samasugune ebakindel teadmatuse talv, nagu viimati kogeti pärast iseseisvuse taastamist 18 aastat tagasi," ütles president.    Oliver Kahu  RahvusRinghääling